**Bestyrelsesmøde den 8. januar 2018 kl. 19.00 i Klublokalet.**

**Mødt: Ole, Lars, og Jens. Fraværende: Roy og Jesper begge var blevet syge.**

**Niels Kristian skulle også have været til stede, men er blevet opereret.**

**Dagsorden:**

1.Status på tøjkøbet

2. Klubbens hjemmeside

3. Status på kontakter til DCU og DGI

4. Kalender i Conventus. Opbygning og brug af kaptajner. Sæsonstart én uge

før. (18.3.) p.g.a. Jennum Gran Fono den 25.3.

5. Arrangementer i løbet af vinteren

6. Løb og arrangementer, som klubben støtter i sæsonen.

7. Andre forslag.

Ad 1. Der har været rigtig pæn tilslutning til det nye klubtøj. Bestyrelsen besluttede at anskaffe nogle sæt af Pakke 1 til nye medlemmer og de, der lige har glemt.

Købes til lager:

8 sæt- fordelt med 2 sæt til pigerne i størrelse M, 3 sæt i L og 3 sæt i XL,

Endvidere 2 Fantomsæt i størrelse XS og M, 2 regnjakker og 1 lang buks.

Dette tøj sælges for den pris, der har stået på nettet. Yderligere køb i 2018 vil formentlig ske til normalpris.

Ad 2.

Hjemmesiden trænger til at blive gennemgået. Ole tager kontakt til Niels Kristian, så de kan sætte sig sammen og gennemgå hjemmesiden i fælleskab.

Der var enighed om, at vi skal være mere synlige med vore aktiviteter i løbet af året.

Referater fra bestyrelsesmøde lægges på hjemmesiden under nyt fra bestyrelsen.

Sponsorer, der ikke bidrager – fjernes fra hjemmesiden. Forinden tager Lars dog kontakt til virksomhederne for at prøve at få dem til at bidrage med et beløb for at stå på hjemmesiden + det gl. klubtøj. Jens mailer nogle firmaer til Lars.

Bestyrelsen ajourføres på hjemme siden – skal kun stå et sted – Billederne fjernes fra ”nyt fra bestyrelsen”.

Når vi har fået vores nye klubtøj, skal vi have lavet en pressemeddelelse i Hedensted Avis med billede.

Der laves en mailliste til pressen.

Ad 3.

Vi arbejder på at få opdateret vore oplysninger hos Myndigheder, DCU og DGI, idet kommunikationen er for tilfældig.

Ad 4.

Kalender i Conventus skal bruges, så oplysningerne slår igennem på hjemmesiden. Hjemmesiden bruges mere til udmeldinger til medlemmerne – under NYHEDER.

Ole nævnte, at der er 17 nuværende medlemmer i klubben, der har gennemgået kaptajnskurset.

Alle kaptajner opføres på hjemmesiden.

Der laves en turnusordning – så alle bidrager til nogle gode løbsaftner. Mht. løbsruter kan vi lave en instruktion så alle kan lave ruter.

Sæsonopstart bliver søndag, den 18. Marts – sædvanen tro sluttes af med varm suppe i Cafeteriet.

Ad5.

**Arrangementer i løbet af vinteren.**

**31. januar kl 17.30 er der klubaften hos vores nye sponsor ”CYCLEWORLD”.** Emnet for mødet. ”Hvad de kan tilbyde os”. Der er lidt traktement. Slutter nok ved 19 tiden - så der er tid til at komme hjem at spise. Der er ikke kage fra Byens Bager denne aften.

Muligvis lidt samarbejde omkring det kommende Hærvejsløb.

**Klubaften med Allan Jørgensen**, der vil fortælle om Hedensted Cykelklubs historie og udvikling fra 1998. Allans tid som træner i klubben. Allan´s tid hos Team Saxo Bank, Cult Energi pro Cycling .

Vase Cycling – Hvad vil det sige at have en personlig træner/hvad kan jeg bruges til.

Bliver formentlig den 7. februar fra 19.00-20.30.

Salg af det sidste klubtøj – muligvis efter foredraget.

Salg af de gl. cykler.

**Første hjælps kursus.** Dato er ikke fastsat endnu. Jesper arrangerer.

Ad 6.

På generalforsamlingen fik bestyrelsen den opfordring at lave en årsplan over aktiviteter. Det er vi i gang med nu. Medlemmerne tilkendegav samtidig, at det ikke skulle påhvile bestyrelsen at stå for alle arrangementer. Bestyrelsen er derfor enige i, at nedenstående arrangementer sættes i udbud!

**Harzen – tur**. Medio maj gennemføres den årlige Harzen tur – er for både Race og MTB. Klubben giver tilskud til turen – tilskuddet kan blive op til 1000 kr. – alt efter tilslutning. Der køres i private biler.

Hvem i klubben vil stå for det praktiske omkring dato – aftale med hotel – få lavet kørselsaftaler – og betaling på hotellet? Løbsruter har vi formentlig fra tidligere år.

**Grejsdalsløbet** -13. Maj 2018 – en god opvarmning til det kommende Hærvejsløb.

**Hvem opretter – HCK på tilmeldingslisten?** – så vi kan få samlet deltagelse. Klubben giver ikke tilskud til dette løb. Det sociale samvær vil også betyde meget.

**Hærvejsløbet den 23. Juni2018.** Klubben har med succes tidligere deltaget i dette løb med mange deltagere. Der har tidligere været fælles transport med bus til Flensborg og afhentning i Viborg. Det vil vi også gøre i år.

Jesper har oprettet HCK på hjemmesiden. Medlemmerne opfordres til at tilmelde sig.

Medlemmerne skal påregne en egenbetaling med 200 kr. for bustransport.

**Hvem vil stå som turarrangør?** - der sørges for flere praktiske ting f.eks. – indhente tilbud på bus – skaffe trailer til cykler. Evt. skaffe samarbejde med omkringliggende klubber. CYCLEWORLD vores nye sponsor deltager også i løbet. Vi vil prøve med samarbejde – kørsel – evt. fællestræning

Tidligere har vi kunnet skaffe en sponsor til bussen – er det en mulighed?

Ole vil stå for nogle lange cykelture i maj og juni, så vi alle er forberedt.

**Sommerafslutning i uge 26** – onsdag klubaften – det må gerne være Tirsbæk igen, men et andet sted er også fint. Er for hele familien. Klubben betaler for pølser og vand/øl.

**Silkeborgtur i eftersommeren** – sidst i august eller i september. Her kan vi overnatte på vandrehjemmet.

Her skal vi også bruge en frisk person **som turarrangør** til at få aftale med vandrehjem, fastsætte dato og sørge for bestilling af mad. Klubben giver et tilskud. Størrelsen er ikke aftalt endnu, da prisen ikke kendes.

**Intego/licensløbet 1.september**. Bliver de samme ruter som sidste år. Her skal bruges en del frivillige. Sæt derfor allerede nu x i kalenderen.

Ad 7.

Børneattester – undersøges ved Jan.

Jens laver faktura til de nye sponsorer. Betalingsfrist 1.3 a h t købet af vores nye tøj.

Jens/referent.